cyanic-selkie/wikianc huggingface dataset:
Olaf Hillestad
Hillestad skrev blant annet salmene "Se universets Herre", "Lukk opp kirkens dører", "Du ber oss til ditt alterbord", «Vårt sinn er fylt med glede», «Gud, du er rik» og en rekke andre salmer i Norsk Salmebok og Norsk salmebok 2013. Han skrev også tekstlige ordninger for noen av Egil Hovlands messer, blant dem Alle Helgens Messe (1970) og for Spes Mundi av Knut Nystedt (1970).
Walther Olsen
Walther Olsen (født 8. november 1925, død 7. januar 2019 ) var en norsk politiker (KrF) fra Laksevåg i Bergen.
Han er kjent for sin mangeårlige innsats for idretten, og var blant annet en av forkjemperne for Slåtthaug kunstisbane og lysløypen fra Munkebotn til Eidsvåg.
I 1998 vedtok bystyrepolitikerne i Bergen at en friidrettshall i Bergen skulle kalles opp etter Olsen. Den fikk navnet Waltherhallen, og ble åpnet i 2002.
Priser og heder
Han ble i 2002 tildelt Kongens fortjenstmedalje i sølv. Han fikk også Bergen idrettsråds hederspris.
Madeleine Berthod
Madeleine Berthod (født 1. februar 1931 i Château-d'Oex i kantonen Vaud) er en tidligere sveitsisk alpinist. Hun vant utforrennet under OL 1956 i Cortina d'Ampezzo. Hun ble også verdensmester i kombinasjonen i 1956. Hun deltok også under Vinter-OL 1952 i Oslo og Vinter-OL 1960 i Squaw Valley.
Under VM 1954 i Åre tok hun to sølvmedaljer – i storslalåm og i kombinasjonen.
Vareopptelling
Vareopptelling er en detaljert opptelling av et varelager i forbindelse med et regnskapsoppgjør. Etter regnskapsloven av 13. mai 1977 er utarbeiding av lister over varelager obligatorisk i forbindelse med årsoppgjør.
Varetellingen foretaes ofte i romjulen eller de første dagene i nyåret. Dersom lageret skal telles ut i januar er det en forutsetning at selskapet har kontroll på alle kjøp og salg etter 1. januar slik at lageret kan justeres tilsvarende. Varer som er solgt etter 1. januar tilhører lageret pr 31. desember og motsatt varer som har kommet etter 1. januar var ikke på lager pr 31. desember og skal følgelig ikke inkluderes i lagertellingen.
Varetellingen gjennomføres for å skille mellom varekjøp og varekostnad. Varekjøpet er en utgift mens varekostnaden er en periodisert utgift som kan sammenstilles med salget og gir et korrekt bilde av selskapets økonomiske stilling. En kostnad er med andre ord en periodisert utgift. Et uttrykk som blir benyttet er: solgte varers inntakskost. Dvs. innkjøpsprisen på akkurat de varer som er solgt i perioden 01.01 til 31.12 i år x.
Varekostnaden blir beregnet slik:
Lager 1. januar + Kjøp gjennom året – Lager 31. desember = Varekostnad
Potocki-palasset
Potocki-palasset (polsk Pałac Potockich) er et barokkpalass i Warszawa ved Krakowskie Przedmieście 15, like ved Presidentpalasset. Det huser i dag Polens Kultur- og Nasjonalsarvdepartement.
Historie
Palasset fikk med sine to nye fløyer og paviljonger med mansardtak etter tegninger av Jakub Fontana en hesteskoform, men en sentral del og to sidefløyer. Bygningen ble atskilt fra gaten med en gårdsplass og et stålgjerde med en port i nyrokokkostil av Leandro Marconi. I 1763 fikk palasset et vakthus med skulpturer av Sebastian Zeisl og to porter på hver side.
Palasset tilhørte senere Izabela Lubomirska (av Czartoryski), som ombygde det i klassisistisk stil. I 1799 gikk palasset over til Izabelas datter Aleksandra, konen til Stanisław Kostka Potocki. Slik kom det i Potockifamiliens besittelse og forble formelt det frem til det ble ødelagt under Annen verdenskrig. Etter Polens delinger var palasset bebodd av Nikolaj Novosiltsev, sjefen av det hemmelige russiske politiet. I årene 1915–1918 var palasset residensen til grev Bogdan Hutten-Czapski, en viktig politisk personlighet i tiden under første verdenskrig.
Potocki-palasset ble revet ned av tyskerne under Warszawaoppstanden i 1944, og senere gjenoppbygd i 1948–1950 etter tegninger av Jan Zachwatowicz.
Nikolaj Podgornyj
Nikolaj Viktorovitsj Podgornyj (russisk: Николай Викторович Подгорный, ukrainsk Микола Вікторович Підгорний - Mykola Viktorovytsj Pidhornyj, født i Karlovka i guvernementet Poltava - nåværende Poltava oblast i Ukraina - i Tsarrussland, død 12. januar 1983 i Moskva) var en sovjetisk politiker av ukrainsk opprinnelse. Han var formann av det øverste sovjets presidium fra 1965 til 1977.
Podgornyj var utdannet ingeniør ved Det teknologiske institutt for næringsindustri i Kiev. Han var visekommissær for Ukrainas matindustri før han ble medlem av Sovjetunionens kommunistiske parti i 1950. I 1956 ble han medlem av kommunistpartiets sentralkomite, og i 1960 ble han medlem av presidiet i kommunistpartiet (politbyrået).
I 1965 ble han formann av det øverste sovjets presidium. I 1977 ble han fjernet fra politbyrået etter en maktkamp med Leonid Bresjnev.
Kobbertakspalasset
Kobbertakspalasset (polsk Pałac pod Blachą, bokstavelig talt «Palasset under blikket») er et barokkpalass i Warszawa, like ved Kongeslottet. Palassets uvanlige navn (løst oversatt fra polsk) kommer av dets kobbertak, en sjeldenhet i første halvdel av det 18. århundre, da palasset ble bygd. Det huser i dag en utstilling av orientiske tepper.
Historie
Palasset ble bygd av Stanisław August Poniatowski i årene 1720–1730 etter tegninger av Jakub Fontana til prins Józef Poniatowski. Palasset ble praktisk talt stadig ombygd, også i det 19. århundre og i mellomkrigstiden. Det ble brent ned av tyskerne under Warszawaoppstanden i 1944, og gjenoppbygd i 1948–1949 etter krigen, stilisert til Poniatowski-epoken.
Norske Insekttabeller
Norske Insekttabeller er en serie små hefter som kan brukes til å bestemme en art, det vil si å finne dets navn. Norske Insekttabeller er enkle bestemmelsesnøkler og omhandler noen få grupper av insekter og andre leddyr. Alle tabellene er lagt ut som pdf-filer og kan lastes ned fra Norsk entomologisk forenings hjemmeside.
Tabellene er utgitt av Norsk entomologisk forening. De utkommer med ujevne mellomrom, og er små og billige hefter der en kan bestemme insekter til artsnivå. Noen av heftene inneholder opplysninger om de enkelte artenes utbredelse i Norge. Heftene er tenkt brukt av amatører og er forsøkt skrevet slik at artsbestmmelsen skal kunne gå greit uten store forkunnskaper om insekter. Det er forsøkt brukt norske navn og utstrakt bruk av figurer som forklarer teksten.
A-VM i ishockey 1981 for menn
Format
Fra ishockey-VM 1981 introduserte IIHF nye regler for tie-breaker i tilfelle av to eller flere lag fikk like mange poeng. Dersom to av lagene ligger likt, skulle de rankes etter følgende kriterier:
Anchoveta
Den er verdens viktigste kommersielle fiskeslag, målt etter fangstmengde. I 2003 ble det fisket 6,2 mill. tonn anchoveta. Bestandene er hardt beskattet, og fangstmengdene har tidligere vært betydelig høyere.
A-VM i ishockey 1981 for menn
Format
Dersom tre lag har likt antall poeng, settes det opp en ny tabell er bare kampene mellom disse tre regnes. Deretter foregår rankingen på samme måte som ovenfor.
Norske Insekttabeller
Å bestemme navn på insekter krever vanligvis at det brukes en stereolupe, et mikroskop eller annen forstørrelse for å kunne se detaljer. Bestemmelsen skjer ved to valg, ved å svare ja eller nei, ledes en videre til nye punkt i tabellen.
A-VM i ishockey 1981 for menn
Format
Ender alle lagene likt, starter man rankingen ved målforskjell. Hvis det sto likt mellom tredje- og fjerdeplass, skulle en avgjørende straffeslagskonkurranse avgjøre vinneren. Dog ville det aldri bli behov for den avgjørende straffeslagskonkurransen så lenge denne tie-breaker-prosedyren eksisterte.
Norske Insekttabeller
Bakgrunn
Det finnes minimalt med bestemmelseslitteratur på norsk. De fleste populærvitenskapelige bøker omfatter ikke alle arter, men bare et lite utvalg av de mest populære, vanlige eller mest fargerike artene. For å kunne bestemme grupper av norske insekter var en avhengig av utenlandsk litteratur. Svenske, tyske, russiske og engelske bestemmelsestabeller dekker gjerne de fleste norske artene, men mangler ofte noen av de særnorske artene, som fra alpine områder.
Redaktør for serien er Sigmund Hågvar. Johan Andersen har hatt redaktøransvar for tabell nummer 14 og 15.
Tabellene er skrevet av medlemmene i Norsk entomologisk forening og utkommer med ujevne mellomrom. Flere av tabellene er utkommet i nye opplag.
Fram til 1987 utkom det i alt 12 tabeller. De siste årene har det vært langt mellom utgivelsene. En av grunnene til at tabellen utkommer sjeldnere er at å skrive bestemmelsestabeller er ganske komplisert. En annen grunn kan være at det har kommet annen litteratur som inkluderer også alle de norske artene, eksempelvis Fauna Entomologica Scandinavia og Nationalnyckeln till Sveriges flora och fauna.
Mauritius under Sommer-OL 2000
Mauritius under Sommer-OL 2000. Tjue sportsutøvere, seksten menn og fire kvinner fra Mauritius deltok i åtte sporter under Sommer-OL 2000 i Sydney. Det var femte gangen som Mauritius deltok i et sommer-OL, de vant ikke noen medalje.
Wilhelm Archipelago
Wilhelm Archipelago er en øygruppe utenfor vestkysten av Antarktishalvøya. Den består av en myriade av øyer, de største er Booth Island og Hovgaard Island. Arkipelet strekker seg fra Bismarckstredet sørvestover til Southwind Passage og ligger mellom Det antarktiske arkipel og Biscoe Islands. Den vestlige delen av øygruppen ble oppdaget av John Biscoe i 1832, mens en tysk ekspedisjon i 1873/74 under ledelse av Eduard Dallmann kartla øyene og navnga den etter Wilhelm I, daværende keiser av Tyskland og konge av Preussen.
Geografi
Wilhelm Archipelago består av alle øyene utenfor kysten av Graham Land som ligger sør for Bismarckstredet og nord for Southwind Passage, helt til Lumus Rock i vest. Fra sør til nord omfatter øygruppen Wauwermans Islands, Dannebrog Islands, Myriad Islands, Booth Island, Hovgaard Island, Vedel Islands, Petermann Island, Roca Islands, Cruls Islands, Anagram Islands, Argentine Islands, Jalour Islands, Betbeder Islands og flere spredte øyer.
Haldor Lægreid
Haldor Lægreid (født 30. mars 1970) er en norsk artist fra Tromsø som vant Melodi Grand Prix 2001 og representerte Norge i Eurovision Song Contest 2001 i København med balladen «On My Own». Han ble sist i konkurransen; balladen fikk bare tre stemmer fra Portugal.
Karriere
Haldor Lægreid bodde flere steder i Nord-Norge under oppveksten. Siden kom han til Trondheim, hvor han gikk musikklinjen ved Trondheim katedralskole. Der spilte han blant annet en hovedrolle i Kiss Me Kate i regi av Arne Reitan som skolen satte opp. Han var også med i en dansegruppe i Trondheim, og etter videregående skole søkte han seg inn på Ballettakademiet i Göteborg, hvor han i tre år var med i en rekke produksjoner. Fra Sverige gikk turen til Tyskland, hvor han spilte i Cats, West Side Story, Les Misérables og uroppføringen av Sofies Verden.
Han hadde også en rolle i Danmark, i musikalen Atlantis før han kom tilbake til Trondheim, hvor han i et år var knyttet til Trøndelag Teater og spilte i Rent, i Shakespeares Hver sin lyst, og siden som Judas oppsetningen av Jesus Christ Superstar våren 2000. Sammen med Stephen Brandt-Hansen og andre musikere arrangerte han konserten Thank You For the Music før han deltok i Hair da den ble spilt i Oslo Spektrum høsten 2000.
Etter at han hadde vært med i Beat for beat i NRK, ble han invitert til å være med i norsk Melodi Grand Prix. Lægreid har siden hatt en karriere i Tyskland, hvor han har spilt i flere musikaler, blant annet på Apollo Theater i Stuttgart, der han høsten 2006 hadde tre roller i musikalen Elisabeth. Fra desember samme år hadde han en av hovedrollene i en musikalversjon av Roman Polański-filmen Vampyrenes natt på Theater des Westens i Berlin.
Ronald Fangen
Ronald August Fangen (1895–1946) var en norsk forfatter, journalist og kritiker.
Familie
Han var sønn av ingeniør Stener August Fangen (f. 1858) og Alice Maud Lister (f. 1864), som den nest yngste av seks barn. Han hadde søsknene Alice (1884–86), Christian (1886–1940), Stener (1888–1912), Wilhelm (f. 1890) og Knut (f. 1898). Familienavnet stammet fra hans tippoldefar, regimentskirurg Anton Wilhelm von Fangen (1739–1804), som var født i Oldenburg men virket i Kristiansand. Oldefaren Anton Wilhelm Fangen (1799–1872) var prest i Vestre Aker og bestefaren Niclaus Stener Fangen (1830–89) var overtollbetjent i Bergen.
Liv og virke før annen verdenskrig
Etter foreldrenes skilsmisse kom Ronald til å bo dels hos moren på Finse, og dels hos slektninger i Bergen, hvor han gikk på skolen. Han var en tidlig moden gutt, og leste forfattere som Dostojevskij og Strindberg og filosofer som Kant og Schopenhauer alt i tenårene. Skolegangen hans kom imidlertid til å bli avbrutt av sykdom, slik at han aldri fikk tatt middelskoleeksamen.
Våren 1912 tok hans eldre bror Stener, som gikk på en teknisk skole i Bergen, sitt eget liv etter å ha blitt beskyldt for juks ved skolen. Samme år besøkte Ronald sin bror Christian, som var ingeniør i Argentina. Han sendte da artikler til Verdens Gang, hvor han ble ansatt som journalist i 1913. I Kristiania var han med i bohemenes krets, blant menn som Sigurd Bødtker, Nils Kjær og Carl Nærup. 1914–18 var han redaksjonssekretær i «Ukens Revy». Hans første roman, De svake, kom i 1915. Et sentralt tema i boken er homofili. Han er en av de første som tar opp temaet i norsk litteratur, og er en viktig del av den homofile litteraturen. 17. juli 1915 ble han gift med Solveig Nielsen (f. 1889), datter av sogneprest Nielsen, Kristiania. De fikk tre barn, Alice (1916–37), Gurly (f. 1917) og Kitty Margaret (f. 1920). Han flyttet til Danmark i 1918, der han var medredaktør i tidsskriftet «Litteraturen» inntil 1921. I de neste årene virket han som litteraturkritiker i flere norske aviser, som Stavanger Aftenblad, Dagbladet og Tidens Tegn.
I 1920-årene bodde han på Hvalstad i Asker. I 1937 kjøpte han kapellangården Dusgård på Ring i Ringsaker på Hedmarken, tidligere eid av Opplysningsvesenets fond, og med kjente forfattere som Conrad Nicolai Schwach og Barbra Ring og Nils Lie blant tidligere beboere. Fangen grunnla i 1923 det kulturkonservative tidsskriftet Vor Verden, som han redigerte frem til 1930. Fangen var også med på å grunnlegge avisen «Vårt Land» i 1945. Han var formann i Den norske forfatterforening 1928–1933, og ble regnet som stående i den nyere kristne humanistiske tradisjon. I 1928 var han i kraft av sitt verv i Forfatterforeningen primus motor og taler i forbindelse med 100-årsmarkeringen av Henrik Ibsens fødsel. Han sto også bak foreningens festivitas i forbindelse med utdelingen av Nobelprisen i litteratur til Sigrid Undset i 1928. Fangen er kanskje mest kjent for romanen Mannen som elsket rettferdigheten (1934). Samme år sluttet Fangen seg til Oxfordbevegelsen.
I nazistenes fengsel
Sommeren 1940 hadde Fangen flere ganger besøk av tyskerne på sin gård Dusgård. De kjente hans forfatterskap fra før krigen, og visste at han var fiendtlig innstilt overfor nazismen. Så offentliggjorde Fangen i begynnelsen av november 1940 artikkelen «Om troskap» i Kirke og kultur. Dette ble angitt som den direkte foranledning til Fangens arrestasjon, men en sterkere grunn kan ha vært hans utstrakte foredragsreiser samme høst. Han nevner dessuten selv at han ble angitt av en nordmann som hadde snakket med ham på toget mellom Bergen og Oslo.
Han var den første norske forfatter som ble fengslet av okkupasjonsmakten. Det skjedde i begynnelsen av november 1940, da han var i Oslo for å møte sin forlegger Harald Grieg. Han fikk beskjed av tyskerne om å møte i Stortinget. Han møtte opp, uten å ane at han skulle arresteres. Her ble han forhørt og deretter bragt til Møllergata 19, hvor han satt på enecelle til over nyttår 1941. Fengselsoppholdet tæret hardt på helsen hans, men han led ellers ingen overlast. Han fikk ofte besøk av biskop Eivind Berggrav. I denne tiden var han flere ganger til forhør hos Gestapo på Victoria terrasse, og fikk flere ganger beskjed om at han skulle løslates, uten at noe skjedde. Over nyttår 1941 ble han imidlertid overført fra Møllergaten til den tyske avdelingen ved Ullevål sykehus, hvor forholdene var mildere, og han ble bevoktet av norske poltifolk.
Fangens fengsling ble etter hvert omtalt i Sverige og ellers i utlandet, og det forekom rykter om at han ble torturert i fengslet, hvilket ikke var riktig. Etter familien Hamsuns inngripen hos Reichskommissar Terboven ble Fangen løslatt og kjørt hjem til Dusgård av tyskerne natt til 24. juni 1941. Han ble senere innkalt til nye forhør hos Gestapo, men ikke arrestert igjen.
Fangen hadde mulighet til å skrive under deler av fengselsoppholdet, og snart etter løslatelsen redigerte eller skrev han en beretning om fengselsoppholdet. Det var trolig meningen at beretningen skulle utgis, men han rakk aldri å fullføre den før sin død. I nazistenes fengsel 1940–1941 ble først utgitt i 1975.
Etter krigen
Etter krigen var han engasjert i Kristelig Folkeparti og i den nystartede avisen Vårt Land som han var en av initiativtakerne til. Men 22. mai 1946, da han var på vei til Stockholm, omkom han i en flyulykke på Snarøya som ble kjent som Snarøy-ulykken. Ti passasjerer og besetningen på tre omkom. Flyet var en tidligere Luftwaffe-maskin. Blant de omkomne var foruten Fangen også den kjente svenske kunstmaleren Isaac Grünewald.
Han ligger begravet ved Ringsaker kirke like sør for hovedskipets sydportal.
Hans manuskript om fengselsoppholdet under krigen ble liggende hos en venn helt til det i 1975, da Fangen ville ha fylt 80 år, ble utgitt som I nazistenes fengsel. Noe av stoffet hadde han brukt i romanen En lysets engel, utgitt i 1945. Her skildres to søskenbarn som dør på hver sin side i krigen. På en og samme dag i 1943 står i en norsk avis to dødsannonser etter hverandre, den ene for Harald Mørk Moe, død i Tyskland 20. august 1943; den andre for fetteren hans, Carsten Mørk Frigård, falt i Russland 12. august 1943. De var gode venner og i slekt, oppvokst i samme miljø, opptatt av de samme interessene, og begge var glade i landet sitt. Likevel gikk den ene inn i hjemmefronten og dør i en tysk konsentrasjonsleir, mens den andre gikk inn i Nasjonal Samling og setter livet til som medlem av regiment Nordland. Historien berettes av en eldre fetter, en ung prest, og Fangen reiser spørsmål om ikke nazismen også forledet oppriktige idealister.
Nesaksla Rett Opp
Nesaksla Rett Opp er et motbakkeløp i Åndalsnes som arrangeres av Isfjorden IL som en del av Norsk Fjellfestival.
Motbakkeløpet arrangeres som egen konkurranse, men inngår også som en del av konkurransen Tour de Romsdal.
Løypa starter i Åndalsnes og har målgang på toppen av Nesaksla 715 meter over havet. Løypa er 2 km lang og med en total stigning på 688 meter blir dette en gjennomsnittlig stigning på 34,4 prosent. Dette fører Nesaksla Rett Opp helt opp i ryggen på Stoltzekleiven opp i konkurransen om å være det bratteste motbakkeløpet.
Litomyšl
Litomyšl (tysk: Leitomischl) er en by og en kommune i regionen Pardubice i den tsjekkiske republikk. Byen Litomyšl i det østlige Böhmen tok form i det 13. århundre der det tidligere hadde ligget en befestet bosetning langs Trstenice-veien – en viktig handelsrute som forbandt Böhmen og Mähren.
Litomyšl er kanskje mest kjent for sitt monumentale renessanse-slott oppført i årene 1568–1581. Bygningene på slottsområdet er eksepsjonelle på grunn av deres arkitektoniske prakt. Samtidig var de også fødestedet til den tsjekkiske komponisten Bedřich Smetana. På den utstrakte plassen, en av de lengste i Tsjekkia, finnes et rådhus oppført i gotisk arkitektur og en rekke hus i renessanse- og barokk stil. Mange av disse har vakre arkader og velvede rom på gateplan. Ett av de viktigste husene er U Rytířů med sine fremragende fasader.
Historisk har byen også vært kjent som et viktig religiøst senter: Det var i Litomyšl i 1344 at det andre bispedømmet i Böhmen ble opprettet, selv om dette opphørte å eksistere i løpet av Hussiterkrigene. I det 19. århundre spilte Litomyšl grammatikkskole en viktig rolle.
Byens kulturelle tradisjoner strekker seg langt utover de regionale og nasjonale grenser. Slottets praktfulle interiør, spesielt det barokke slottsteateret, amfiteateret i slottsparken og Smetanas hus tilbyr alle varierte konsertprogram og teateroppførelser. I 1994 møttes de syv sentraleuropeiske presidenter i slottet. Slottet ble i 1999 innlemmet i UNESCOs Verdensarvsliste.
Kjente personer med tilknytning til Litomyšl
Litomyšl er fødebyen til Bedřich Smetana, (1824–1884), komponist, Arne Novák, kritiker og litteraturhistoriker og Hubert Gordon Schauer, litteraturkritiker.
Jay Greenberg
Jay «Bluejay» Greenberg (født 13. desember 1991 i New Haven i Connecticut) er en amerikansk vidunderbarn-komponist som begynte ved The Juilliard School i 2002 og har komponert en rekke verker.
«På høyde med Mozart»
Greenberg ble verdensberømt delvis på grunn av Juilliard-lærer Samuel Zymans hyllest av hans ungdommelige talent i CBS-programmet 60 Minutes som ble sendt i USA 28. november 2004 og på nytt 26. november 2006. «Vi snakker om et vidunderbarn på høyde med de de største vidunderbarn i historien i forhold til komposisjon. Jeg snakker om slike som Mozart, og Mendelssohn, og Saint-Saëns.» Hans hovedlærer i komposisjon var Samuel Adler.
Tidlig begynnelse som komponist
Greenberg komponerer primært på sin datamaskin ved hjelp av et spesielt dataprogram for musikknotasjon der han kan nedfelle sine ideer på papiret og avspille sine partiturer på syntetiske instrumenter. Han har allerede skrevet fem symfonier og mange andre verker. Hans mest berømte arbeid hittil er en «ouverture til 9/11» om terrorangrepet 11. september 2001. Da angrepene fant sted bodde han i Makedonia, men har siden flyttet tilbake til USA.
Får musikken ferdig i hodet
Greenberg beskriver prosessen der han får musikken på den måten at han hører musikken ferdig framført inne i hodet, ofte flere musikkstykker samtidig, og han kan da bare notere ned etterpå det han har hørt. Det er sjelden han behøver å gjøre rettelser av det han har nedtegnet. Mye annet kommer til ham på denne måten, ikke bare musikk som han mer ser på som en hobby. Han er interessert i det aller meste og kan tenke seg å studere for eksempel, fysikk, psykologi, informatikk eller kartografi.
Utgitt av Sony BMG i 2006
Musikkselskapet Sony BMG Masterworks utga hans første CD 15. august 2006 som inneholder hans ''Symfoni nr. 5 og Strykekvintett'' fremført av henholdsvis London Symphony Orchestra under ledelse av José Serebrier og av Juilliard String Quartet med cellist Darrett Adkins. Han er kanskje den yngste komponist som noensinne har skrevet en eksklusiv platekontrakt med et stort plateselskap.
Håndball-VM 1970 for menn
Håndball-VM 1970 for menn ble spilt i Frankrike i perioden 26. februar – 8. mars 1970.
Alb (elv)
Alb er en elv i Baden-Württemberg i Tyskland og en av sideelvene til Rhinen med en lengde på 51 kilometer. Elven har sitt utspring sør for Bad Herrenalb og renner gjennom Ettlingen, Marxzell og Waldbronn før den munner ut i Rhinen ved Karlsruhe.
Arcturus (band)
Arcturus er et norsk avant-garde metal-band som ble startet som et black metal-band i 1987.
Historie
Arcturus ble startet under navnet Mortem av Steinar Johnsen på keyboard, Jan Axel Blomberg (Hellhammer fra Mayhem) på trommer og Marius Vold som bassist og vokalist. Senere begynte Tomas «Samoth» Haugen (fra Emperor) på gitar. Marius Vold ble byttet ut med Kristoffer «Garm» Rygg (fra Ulver) og de spilte inn EP-en Constellation som ble gitt ut på Samoths eget plateselskap Nocturnal Art i 1994. Samoth forlot Arcturus etter dette og Arcturus fikk nå en ny gitarist, Carl August Tidemann, i tillegg til bassisten Hugh «Skoll» Mingay.
I 1996 ga de ut debutalbumet Asperia Hiems Symfonia. Albumet kan karakteriseres som et eksperimentelt symfonisk black metal-inspirert album. Carl August Tidemann trakk seg kort tid etter at plata ble spilt inn, og Knut Magne Valle tok over gitaren på plata La Masquerade Infernale (selv om Tidemann bidrar med noen få soloer) i 1997, som ble et stilmessig brudd med forgjengeren, med mye mer ren vokal og annerledes låtstruktur. I 2002 fulgte The Sham Mirrors som en naturlig oppfølger og i 2005 ga de ut sitt fjerde studioalbum Sideshow Symphonies som var den første plata med Tore Moren på solo-gitar i tillegg til Valle. Arcturus ga ut sin første DVD, Shipwrecked In Oslo, høsten 2006.
Brudd og ny start
Arcturus ble oppløst den 16. april 2007. I 2010, etter at ICS Vortex ble sparket fra Dimmu Borgir, ble det kjent at bandet er booket til ProgPower USA 2011.
Sapieha-palasset
Sapieha-palasset (polsk Pałac Sapiehów) er et barokkpalass i Nybyen i Warszawa. Det huser i dag en skoleavdeling for barn med hørselsskader.
Historie
Palasset ble bygd i årene 1731–1746 i barokkstil etter tegninger av Jan Zygmunt Deybl til den litauiske storkansler Jan Fryderyk Sapieha. I 1818–1820 ble palasset ombygd til den såkalte Sapieha-brakken (koszary Sapieżyńskie) etter tegninger av Wilhelm Heinrich Minter. Under novemberoppstanden huset brakken det berømte fjerde infanteriregiment. I mellomkrigstiden fungerte palasset som feltsykehus. Det ble brent ned av tyskerne under Warszawaoppstanden i 1944, og senere rekonstruert i årene 1950–1955 under ledelse av Maria Zachwatowiczowa.
Barry Whiteside
Barry Whiteside er en fijiansk økonom, som fra mai 2011 til mai 2017 var sentralbanksjef i Fijis sentralbank (Reserve Bank of Fiji).
Han overtok etter Sada Reddy 5. mai 2011, etter å ha vært fungerende sentralbanksjef siden 9. desember 2010. Han ble utnevnt for en treårsperiode. I 2014 ble han utnevnt for en ny treårsperiode.
Whiteside begynte å jobbe i sentralbanken siden 1976, og startet som Assistant Research Officer i forskningsavdelingen, en avdeling han ble leder for i 1991. I 1998 ble han Chief Manager i avdelingen for Financial Markets (finansmarkedene), en avdeling som hadde ansvaret for forvaltning av Fijis valutareserver, og i 2002 ble han Chief Manager i avdelingen for Currency and Corporate Services (valuta- og næringslivstjenester). Etter dette gikk han over til avdelingen som har ansvar for overvåkning av finansnæringen (Financial Institutions). Han ble utnevnt til visesentralbanksjef i 2009 etter å ha vært fungerende visesentralbanksjef i halve 2008 og det meste av 2009.
Som utdanning har han en Bachelor of Arts-grad innen økonomi og administrasjon fra University of the South Pacific, og han har i tillegg en Master of Arts-grad innen økonomi fra Simon Frazer University i Canada.
Da hans andre periode utløp i mai 2017 overtok Ariff Ali stillingen som sentralbanksjef.
Druk tsendhen
Druk tsendhen (Tordendragens rike) er nasjonalsangen i Bhutan.
Sangen er skrevet i 1953, i anledning av et statsbesøk av den indiske statsministeren Jawaharlal Nehru. Musikken er av Aku Tongmi, og teksten er av Dasho Gyaldun Thinley. Tongmi var utdannet i India og var rett før dette blitt utnevnt til leder for Bhutans militærorkester. Originalmelodien er basert på den bhutanske folkemelodien Thri nyampa med pa pemai thri (Den uforanderlige Lotus-tronen), og i tillegg inspirert av den indiske og britiske nasjonalsangen. Melodien har to ganger blitt revidert av Tongmis etterfølgere som orkesterleder.
Ettersom melodien opprinnelig var en folkemelodi, finnes det en dans til den. Dansen ble opprinnelig koreografert av Tongmi, og fremføres fremdeles av et dansekompani etablert av ham. Siden nasjonalsangen vanligvis fremføres stående i giv akt, er dansen lite kjent.
Teksten
på Dzongkha, translitterert til latinsk alfabet
Oversettelse
I tordendragens rike, hvor sypressene vokser
Arnested for ærerike åndelige og borgerlige tradisjoner
Hersker Druk Gyalpo (Torden-kongen), den edle herskeren
Hans ætt består, og hans styre bærer rik frukt
Vår opplysende tro skal lykkes og blomstre
La folket skinne som solen av fred og lykke.
Bundesliga 2010–2011
Bundesligaen i fotball for menn 2010/11 var den 48. sesongen siden opprettelsen av ligaen. Den ble avviklet i tiden 21. august 2010 – 14. mai 2011. FC Bayern München var forsvarende mester etter førsteplassen i foregående sesong.
Borussia Dortmund ble for 4. gang tyske mestre med et forsprang på syv poeng til Bayer Leverkusen og ytterligre tre poeng til FC Bayern München. Toppscorer ble Mario Gómez fra Bayern München med 28 mål.
Stillingen
(M) = Mester, (N) = Nedrykker.
Playoff og plass i neste sesongs Bundesliga
Med 16.-plass  i sesongens Bundesliga spilte  Borussia Mönchengladbach  to  playoff-kamper  mot VfL Bochum som ble nummer tre i 2. Bundesliga. Borussia Mönchengladbach vant 2-1 sammenlagt og beholdt plassen i 1.Bundesliga.
Sør-Koreas nasjonalforsamling (bygning)
Sør-Koreas nasjonalforsamling (hangul: 국회의사당, romanisert: Gukhoe-uisadang) er en bygning i bydelen Yeouido i Seoul i Sør-Korea. Bygningen huser Sør-Koreas nasjonalforsamling og ble tatt i bruk i 1975. Før dette ble Japanese General Government Building i Seoul benyttet som lokaler for nasjonalforsamlingen, men fordi bygningen minnet om Japans kolonisering av Korea ble den revet mellom 1995 og 1996 etter å ha huset det sørkoreanske nasjonalmuseet noen år.
Alaskatorsk
Alaskatorsk (Gadus chalcogrammus) er en fiskeart i torskefamilien.
Utbredelse og habitat
Alaskatorsk finnes i det nordlige Stillehavet fra kysten av Japan via Alaska til kysten av California. Voksne individer lever vanligvis nær bunn ned til over 1200 m dyp. Nyere forskning har vist at alaskatorsk og berlevågfisk som finnes nord i Atlanterhavet er samme art.
Fiskeri
Fiskeri betegner ervervsmessig fangst av viltlevende fisk og krepsdyr i saltvann og ferskvann.
Fangst av muslinger regnes også tradisjonelt til fiskeri, mens fangst av sjøpattedyr benevnes som fangst (hvalfangst, selfangst osv.). Akvakultur, dvs. oppdrett av fisk, krepsdyr og muslinger i tilrettelagte anlegg, regnes vanligvis ikke til fiskeri. Globalt sett går den største delen av fangsten til konsum, enten fersk, fryst, salta, tørka eller hermetisert. Fiskeri der fangsten går til framstilling av fiskemel eller fiskeolje kalles industrifiske.
En skiller gjerne mellom kystfiske, som foregår nært kysten, ofte med enkle og tradisjonelle redskaper, og havfiske med større og mer kapitalkrevende utstyr. I mange land er det konflikter mellom kystfiskerne og trålerflåten, idet kystfiskerne mener at de havgående fartøyene fanger fisk i oppvekstfasen, slik at antallet eldre fisk som kommer inn til kysten for å gyte blir mindre. De hevder at en for hard beskatning av yngre fisk kan redusere gytebestanden og dermed sette hele bestandens framtid i fare. På den annen side er de tradisjonelle fiskeriene, som retter seg etter fiskens livssyklus og vandringsmønster, ofte sesongbetont og kan derfor vanskelig sørge for at fiskeindustrien får jevn tilførsel av råvarer.
Fiskerienes betydning
Fisk utgjør 5 % av det samla energiinntaket for verdens befolkning, mens jordbruket bidrar med 95 %. Fiskerienes betydning er større enn dette tallet tilsier, fordi fisk gir et nødvendig proteintilskudd i et ellers proteinfattig kosthold i mange u-land.
Naturlige forutsetninger for fiskeri
For at et havområde skal gi grunnlag for et rikt fiske, kreves det en større mengde produsenter i næringskjeden, dvs. plankton. Planktonproduksjon kan bare skje der vann rikt på næringsstoffer befinner seg i overflatelaga der lyset kan trenge ned. Dette kan skje i kystnære områder der elver fører med seg næringsstoffer ut i havet, eller i områder der oppstrømning fører næringsrikt bunnvann til overflata. Også der vannmasser med ulik temperatur eller saltholdighet møtes, kan en omrøring skje. Verdens viktigste fiskeriområder befinner seg stort sett i grunnere havområder, særlig på kontinentalsoklene, der mulighetene for oppstrømning og omrøring er større enn i dyphavsbassengene. Ett unntak er fiskeriene på dypt hav utenfor vestkysten av Sør-Amerika, der den kalde Humboldtstrømmen gir spesielle forutsetninger for oppstrømning.
I tillegg til en rik planktonproduksjon må det også finnes gyteplasser for fisken. Gyting kan skje i fjorder og andre kystnære områder, for arter som laks og ørret i elver, eller på fiskebanker.
Metoder
En skiller mellom passive metoder, som går ut på å lokke fisken til seg, og aktive metoder, som innhenter fisken. Til passive metoder hører angelredskap som jukse, dorg og line, foruten ulike typer garn, teiner og ruser. Til de aktive metodene hører først og fremst trål og snurpenot, men også lystring, en metode som i dag er forbudt. Generelt krever aktive redskaper større båter og et høgere energiforbruk.
For verden som helhet er det gjennom årtusener utvikla et stort mangfold av sinnrike fiskemetoder ut fra den lokale tilgangen på materialer og tilpassa de stedegne fiskebestandenes særegenheter.
Regulering av fiskeriene
I utgangspunktet er havet en allmenning der alle som ønsker fritt kan hente sitt utkomme. Motoriseringa av fiskeriene gjennom hele 1900-tallet kombinert med en tidvis høg ressursrente i fiskeriene har i mange havområder ført til en allmenningens tragedie som truer bestandene. Generelt har det på alle hav utvikla seg en tydelig overkapasitet i fiskeriene.
Det har derfor vært nødvendig å regulere fiskeriene. Kyststatene har i FN og andre fora arbeidet for retten til å lukke kystnære havområder for fritt fiske, og med FNs havrettskonvensjon fra 1982 er kyststatene gitt en rett til å opprette en økonomisk sone på 200 nautiske mil ut fra kysten der de kan regulere fisket. Likevel kan fritt fiske utenfor 200-milssonen mange steder påvirke bestandene negativt, og det arbeides i dag med å løse problemene med fiske på det åpne hav.
Nasjonalt reguleres fisket enten ved at adgangen til å drive fiske begrenses gjennom konsesjoner, eller ved at hver fisker eller hvert fartøy tildeles en kvote – eller ved en kombinasjon av konsesjoner og kvoter.
Verdens fiskeriproduksjon
I 2003 fordelte verdens fiskefangster seg slik:
Av den totale fangsten på 90 mill. tonn utgjør fisk 85%, krepsdyr 7% og muslinger 8%. 60% av fangsten skjer i Stillehavet, 27% i Atlanterhavet og 12% i Det indiske hav.
Fangsten i marine fiskerier har vist en svakt avtakende tendens i seinere år, mens oppdrett har økt sin andel av totalfangsten. FAO anslår at 52% av verdens marine fiskebestander er fullt utnytta, mens 16% er overutnytta. 8% av bestandene er sterkt nedfiska og muligens varig svekka. De resterende 24% kan utgjøre et potensial for framtidig vekst i marine fiskerier.
Viktigste fiskeslag etter fangstmengde
(Alle tall fra 2003.)
Eksterne lenker
Sjávarútvegur
Slaget ved Danubyu
Slaget ved Danubyu ble utkjempet 2. april 1825 mellom briter og burmesere. Britene var ledet av Archibald Campbell, mens burmeserne var ledet av Maha Bandula. Britene vant slaget og Bandula ble drept.
First Anglo-Burmese War
Mauritius under Sommer-OL 2004
Mauritius under Sommer-OL 2004. Ni sportsutøvere, seks menn og tre kvinner fra Mauritius deltok i fem grener, bueskyting, boksing, friidrett, svømming og vektløfting under Sommer-OL 2004 i Athen. Det var sjette gangen Mauritius deltok i et sommer-OL, de vant ingen medaljer.
David Bentley
David Michael Bentley (født 27. august 1984) er en engelsk tidligere fotballspiller. Han har tidligere spilt for blant annet Arsenal, Norwich, Blackburn Rovers, Tottenham Hotspur, West Ham og Rostov.
Arsenal and Norwich City
Bentley startet sin karriere hos Wormley Football Club i Hertfordshire, før han dro til Arsenal bare 13 år gammel. Han var bare 16 da Arsenal manager Arsene Wenger ba han om å være med på trening sammen med førstelaget. I januar 2003, fikk han sin debut for førstelaget, da han kom inn som en innbytter for Kolo Touré i en 2–0 FA Cup-seier over Oxford United. Bentleys første mål for Arsenal, kom i 4–1 FA Cup-seier over Middlesbrough i januar 2004.
Men Bentley tilbrakte hele 2004-05 sesongen på utlån til Norwich City, der han spilte 26 seriekamper og skårte to mål. Hans sesong på Carrow Road ble forstyrret av en skade han fikk i januar. Han returnerte til laget i april 2005 Trass i en god slutt på sesongen, klarte ikke «Canaries» å unngå nedrykk. Bentley returnerte til Arsenal sommeren 2005, men leverte inn et krav om overgang, da han ville spille førstelagsfotball. I senere intervjuer avslørte han også at han hadde «personlige problemer» på det tidspunktet og hadde mistet gløden for å spille, noe han kom over senere i sin karriere hos Blackburn Rovers. Han innrømmet også senere at han hadde et problem med spilleavhengighet i sin tidlige karriere, noe han skal ha sluttet med i 2005.
Blackburn Rovers
Trass i et ønske om en permanent overgang, ble han lånt ut i et år til Blackburn Rovers i august 2005; før klubben i januar 2006, annonserte at de hadde signert Bentley på en overgang fra Arsenal. I sin første kamp etter overgangen, skårte han sitt første hattrick som senior-spiller i en 4–3 seier over Manchester United, noe som gjorde han den andre spilleren som har skårte tre mål i en kamp mot United i Premier League etter Egil Østenstad gjorde det for Southampton. Bentley fortsatte med å spille fast for Blackburn i 2005-06 sesongen, og hjalp klubben til en 6.-plass og kvalifiseringsmuligheter til UEFA-cupen i 2006-07.
I sesongen 2006-07 fortsatte Bentley med å skåre jevnlig for Rovers, inklusive noen imponerende skåringer i Premiership. I UEFA-cupen skårte han på en langskudd mot Salzburg og sikret dermed Rovers spill i gruppespillet i den turneringen, der han også skårte et sent vinnermål mot Wisła Kraków.
Bentleys gode spill tiltrakte seg oppmerksomhet fra flere andre klubber. 27. februar 2007, trass å ha blitt koblet til klubber som Manchester United, skrev han under på en forlenging av kontrakten sin frem til 2011. Bently ble senere stemt frem av Rovers fans som «Årets spiller» i Rovers.
Bentley fortsatte med godt spill også i 2007-08 sesongen, og skårte åtte mål og 13 målgivende pasninger. Blackburn kom på 7.-plass i Premier League, men kvalifiserte seg ikke for noen europeiske turneringer. Ikke lenge etter at manager Mark Hughes forlot klubben til fordel for Manchester City, uttrykte Bentley sitt ønske om å gå til en større klubb, og Blackburn satte en verdi på 18 millioner pund på han.
Tottenham Hotspur
31. juli 2008 annonserte Tottenham Hotspur detaljene rundt Bentleys overgang til klubben og uttalte ''«... agreement has been reached with Blackburn Rovers for the transfer of the registration of the England international midfielder, David Bentley, age 23 years, to Tottenham Hotspur FC for a total consideration of £15million and up to an additional £2million payable upon future performances ... The player's contract is for a period of up to six years.»''
Landslagsspill
Bentley startet for England for første gang i en vennskapskamp mot den 6. februar 2008.
Håndball-VM 1974 for menn
Håndball-VM 1974 for menn ble spilt i Øst-Tyskland i perioden 28. februar – 10. mars 1974.
Hans Ola Sørlie
Hans Ola Sørlie (født 30. desember 1953, død 29. mai 1988) var en norsk skuespiller som huskes særlig for rollen som Sverre i filmatiseringen av Orions belte (1985).
Han var samboer med skuespillerinnen Linn Stokke (født 1961). Sørlie omkom sammen med sin far i en trafikkulykke på E6 sørgående ved Fåvang. Deres Volvo personbil fikk sleng på tilhengeren, kom over i motsatt kjørereting og kolliderte med en lastebil. Linn Stokke var gravid med barn nummer to med Sørlie da han døde.
Breivik (Øygarden)
Breivik i Øygarden er en bygd i Øygarden kommune i Hordaland.
Breivik ligger på Ona, også kalt Oøy, omtrent 45 kilometer nordvest for Bergen. Statoils prosessanlegg for gass, Kollsnes, ligger like ved. Utenfor ligger Skogsøy og Herdlevær. I tidligere tider var Breivik en fiskerhavn med egen landhandel og rutebåtanløp.
I Breiviksundet finnes ennå spor etter fjæremannshus, små overnattingssteder for fjordbøndene som kom til kysten for å delta i fisket. Dette er hustufter og gjenstående små bygninger som kanskje går tilbake til mellomalderen eller forhistorisk tid. Kystverkets molo i Staven verner om gammelt naustmiljø.
Japansk ansjos
Japansk ansjos (Engraulis japonicus) er en fisk.
Japansk ansjos er et av verdens viktigste kommersielle fiskeslag, målt etter fangstmengde. I 2012 var verdensfangsten på 1,3 mill. tonn. Den er svært lik europeisk ansjos.
The Chinese Repository
The Chinese Repository var et tidsskrift som ble utgitt av og for misjonærer, og som handlet om Kina. Det var verdens første sinologiske tidsskrift (skjønt det var tidligere kommet en rekke studier, bøker og bokserier som må betegnes som sinologiske), og ble utgitt mellom 1832 og 1851 i Kanton i Kina.
The Chinese Repository var en kongstanke hos misjonæren Robert Morrison og E. C. Bridgman. Den fylte den funksjon å oppdatere misjonærene om hendelser i Kina og organisere kinakunnskapene i sammenhengende og forståelig form. Tidsskriftet hadde også allmenn nytteverdi for utlendinger i Kina og interesserte i Vesten.
Mellom 1805 og 1842 var byer som Malacca, Penang, Singapore, Batavia, Rangoon og Amboyna utgangspunkter for de protestantiske misjonsfremstøt mot Kina. The Chinese Repository fikk dermed også meget detaljert materiale om misjonsarbeidet i store deler av Sørøstasia.
Bass-stredet
Bass-stredet eller Bass-sundet (engelsk: Bass Strait) er sundet mellom Australia og Tasmania. Det er oppkalt etter George Bass som oppdaget stredet i 1797.
Bass-stredet danner en forbindelse mellom Tasmanhavet i Stillehavet og Australbukta i Indiahavet.
Sigurd Odland
Sigurd Vilhelm Odland (født 5. desember 1857 i Bergen, død 30. april 1937 i Oslo ) var en norsk teolog og kirkeleder. Etter teologisk embetseksamen i 1879 studerte Odland ved flere universiteter i Tyskland. Han var universitetsstipendiat i flere år inntil han i 1894 ble professor i teologi ved Universitetet i Oslo – med nytestamentlige fag som spesialområde.
Odland var fra en haugiansk slekt og stod for et sterkt og konsekvent konservativt teologisk syn. Da den liberale teologen Johannes Ording i 1906 ble utnevnt til professor i teologi, gikk Odland – i likhet med kirkestatsråd Christopher Knudsen – av i protest. En rekke mennesker i kretsen rundt Odland gikk da sammen om å stifte en uavhengig institusjon for utdanning av prester – Det teologiske menighetsfakultet, som ble opprettet i 1907. Her ble Odland lærer i Det nye testamente.
Odland etterfulgte i 1892 Gisle Johnson som formann i Det norske lutherske Indremisjonsselskap, men han forlot Indremisjonsselskapet i 1911 da Generalforsamlingen vedtok at kvinner skulle ha stemmerett i organisasjonen. I 1916 forlot han også Menighetsfakultetet da han ikke kunne være med på å utdanne prester for Den norske kirke, etter at det var blitt tillatt for kvinner å holde foredrag o.l. i kirkene. Han ble senere lærer ved Kinamisjonsforbundets (Norsk Luthersk Misjonssambands) skole til 1924.
Odland utga en rekke teologiske skrifter.
Odland var medlem av Det Norske Videnskaps-Akademi fra 1892. I 1904 ble han utnevnt til ridder av 1. klasse av St. Olavs Orden.
Han er gravlagt på Vår Frelsers gravlund i Oslo.
Mauritius under Sommer-OL 2008
Mauritius under Sommer-OL 2008. Elleve sportsutøvere, seks menn og fem kvinner fra Mauritius deltok i sju sporter under Sommer-OL 2008 i Beijing. Det var sjuende gangen som Mauritius deltok i et sommer-OL, de kom på delt 81.-plass med en bronsemedalje. Det var landets første olympiske medalje noensinne.
Håndball-VM 1967 for menn
Håndball-VM 1967 for menn ble spilt i Sverige i perioden 12. – 21. januar 1967. Tsjekkoslovakia ble verdensmester foran Danmark og Romania.
Sprint-VM på skøyter 2007
Norske deltagere var Dag-Erik Kleven (Sand IF), Christoffer Fagerli Rukke (Hol IL) og Even Wetten (Hamar IL) i herreklassen, Hedvig Bjelkevik (Arendal SK) og Maren Haugli (Jevnaker IF) i dameklassen. Peter Mueller var med som lagleder/trener. Norske reserver var Håvard Bøkko (Hol IL) og Annette Bjelkevik (Arendal SK).
Dette sprint-vm'et var det 3. sprint-vm på Hamar, og topper da den norske listen over flest ganger som arrangørsted av sprint-vm i Norge, og passerte Oslo som har arrangert sprint-vm 2 ganger tidligere (Sprint-VM 1973, og Sprint-VM 1992). Hamar har forøvrig arrangert tidligere sprint-vm i 1997 og 2002. Totalt har Norge tidligere arrangert sprint-vm 6 ganger, i tillegg til de forannevnte, med 1 gang hver seg arrangert i Trondheim 1984 og Tromsø 1990.
Sist en nordmann vant Sprint-VM på skøyter for menn var da Frode Rønning ble sprintverdensmester i Grenoble, Frankrike i 1981. Beste norske plassering i sprint-VM på skøyter for kvinner er Edel Therese Høiseths 2.-plass i 1996 i Heerenveen, Nederland. Men sist gang det var en nordmann på pallen sammenlagt var i 1997, da Roger Strøm tok en 2.-plass på Hamar i Vikingskipet.
Startplasser
Oversikt over ISU medlemsforbunds tildelte løperkvoter til Sprint VM 2007. Men alle løperne måtte ha oppnådd ISU-fastsatte kvalifiseringstider for å delta i mesterskapet.
Oversikt over antall løpere som deltok i sprint-VM 2007.
Sprint-VM på skøyter 2007 hadde betydning for hvilke nasjonskvoter som var gjeldende for Sprint-VM på skøyter 2008. Tittelforsvarere fra Sprint-VM 2006 i IJsstadion Thialf, Heerenveen i Nederland var russiske Svetlana Zjurova for damene og amerikanske Joey Cheek for herrene, men ingen av dem stilte opp for å forsvare tittelen sin.
Banerekorder
Se ellers stevnets egen presse-info for andre aktuelle typer rekorder her.
Sammenlagt
==== Damer ==== (Tall) bak tid er plassering. (Tall=) bak tid er delt plassering.
==== Menn ==== (Tall) bak tid er plassering. (Tall=) bak tid er delt plassering.
Overdommere, startere og ISU-representanter
Overdommere
Herrer: Ernest Kretschmann, USA og Urszula Jankowska, POL (ass.)
Damer: Tore B. Ramton, NOR og Choi Jae-seok, KOR (ass).
Startere
Damer: Jeff FitzRandolph, USA og Lars Jennersten, SWE.
ISUs offisielle representant er Jan Dijkema, (NED), mens Jan Marmstål (SWE) representerer ISUs tekniske komite hurtigløp.
Park University
Park University er et privat, ikke-kommersielt universitet i Parkville i delstaten Missouri, USA. Det ble opprettet i 1875 som religiøst college på eiendom donert av George S. Park, dominert av den presbyterianske kirken. Park har siden 1889 utviklet seg til å bli en ledende tilbyder av fjernundervisning, spesielt for USAS militære styrker.
Ved universitetet var det 13 182 studenter og 878 vitenskapelig ansatte i 2006, og samme året var skolepengene US$ 7 340 for studenter folkeregistrert i delstaten. Studiene gis opp til mastergradsnivå.
Lahaugmoen kapell
Lahaugmoen kapell var et militærkapell fra 1968, beliggende i Lahaugmoen leir i Skedsmo kommune, Akershus. Kapellet hadde 35 sitteplasser.